'n 57-Jarige motorfietsryer is ernstig beseer, nadat hy Saterdagoggend van sy motorfiets afgeval het op die Okhahlamba berg, wat deel is van die Drakensberge, in Kwazulu-Natal.
Die man het glo beheer oor sy motorfiets verloor en teen 'n steil berg afgeval. Die paramedici en reddingspan moes te voet op 'n staproete langs die berg afklim om by die man uit te kom.
Die man is eers die middag bereik, omrede die terrein waar hy beland het, nie bereik kan word met 'n voertuig nie.
Die man het ernstige beserings opgedoen. Hy is op die toneel behandel, waarna hy per helikopter na die hospitaal geneem is.